124. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ ΚΑΙ  ΜΕΤΑΦΟΡΩΝ ΚΑΙ ΕΠ1ΚΟΙΝΩΝΙΩΝ Αριθ. Δ9/Β/20344/5640 της 23-27 Μαΐου 1996 (ΦΕΚ Β΄ 391) (Διόρθ. Σφάλμ. στο ΦΕΚ Β΄ 445/13-71996)  Μεταφορά στην ΥΠΑ του προσωπικού της Α.Ε. "Αερολιμήν Αθηνών". Έχοντας υπόψη: 1.Τις διατάξεις του ΝΔ 714/70 "περί ιδρύσεως Δ/νσεως Εναέριων Μεταφορών στο Υπουργείο Συγκοινωνιών και Οργανώσεως της Υπηρεσίας Πολιτικής Αεροπορίας", όπως τροποποιήθηκαν με τις διατάξεις του Νόμ. 1340/83. 2.Τις διατάξεις του ΠΔ 56/89 "περί Οργανισμού της Υπηρεσίας Πολιτικής Αεροπορίας όπως τροποποιήθηκαν με τις διατάξεις του Π.Δ. 439/89, του Π.Δ. 35/93 και του Π.Δ. 80/96. 3.Τις διατάξεις του Νόμ. 2338/9 (ΦΕΚ 202/Α/14.9.1995) "Κύρωση Σύμβασης Ανάπτυξης του νέου Διεθνούς Αεροδρομίου της Αθήνας στα Σπάτα κ.λ.π." και ειδικότερα του άρθρου δεύτερου, όπως συμπληρώθηκαν με τις διατάξεις του Νόμ. 2366/95 (ΦΕΚ 256/Α/12.12.95). 4.Τις διατάξεις του Νόμ. 1943/91 (ΦΕΚ 50/Α/11.4.91) "περί εκσυγχρονισμού της οργάνωσης και λειτουργίας της Δημ. Διοίκησης κ.λ.π.". 5.Τις διατάξεις του Νόμ. 1505/84 "περί Μισθολογίου Προσωπικού Δημόσιας Διοίκησης", όπως τροποποιήθηκε με το Νόμ. 1810/88. 6.Τις διατάξεις του Νόμ. 2362/95 "περί Δημοσίου Λογιστικού Ελέγχου των δαπανών του κράτους κ.λ.π.". 7.Τις διατάξεις του Π.Δ. 410/88 "περί Κωδικοποίησης σε ενιαίο κείμενο των διατάξεων που αφορούν το προσωπικό με σχέση εργασίας ιδιωτικού δικαίου στο Δημόσιο κ.λ.π. " . 8.Τις διατάξεις του Π.Δ. 194/88 "περί καθορισμού προσόντων διορισμού κ.λ.π." όπως τροποποιήθηκαν μεταγενέστερα. 9.Τις διατάξεις του άρθρ. 4 του Νόμ. 2303/95 "περί ανωτάτου ορίου απολαβών στο Δημόσιο Τομέα". 10.Την υπ’ αριθ. 248/96 Γνωμοδότηση του Α΄ Τμήματος του Νομικού Συμβουλίου του Κράτους, την οποία έκανε αποδεκτή ο Υπουργός Μεταφορών και Επικοινωνιών. 11.Τις εγκεκριμένες πιστώσεις προϋπολογισμού ΥΠΑ, ειδικού φορέα 39/120, οικονομικού έτους 1996, αποφασίζουμε: Σελ. 526,460 Τεύχος 1241–Σελ. 92 1.Μεταφέρεται το προσωπικό της Α.Ε. Αερολιμήν Αθηνών, στην Υπηρεσία Πολιτικής Αεροπορίας του Υπουργείου Μεταφορών και Επικοινωνιών, με κοινές αποφάσεις των Υπουργών Εσωτερικών, Δημόσιας Διοίκησης και Αποκέντρωσης και Μεταφορών και Επικοινωνιών. Η ως μεταφορά προβλεπόμενη από το δεύτερο άρθρο του Νόμ. 2338/95 είναι υποχρεωτική για το εν λόγω προσωπικό. 2.Η Υπηρεσία Πολιτικής Αεροπορίας είναι αρμόδια τόσο για την έκδοση των κοινών υπουργικών αποφάσεων όσο και για την προώθηση και ολοκλήρωση της όλης διαδικασίας μεταφοράς. 3.Το προσωπικό της Α.Ε. Αερολιμήν Αθηνών μεταφέρεται στην Υπηρεσία Πολιτικής Αεροπορίας με την αυτή σχέση εργασίας ιδιωτικού δικαίου αορίστου χρόνου, τις ίδιες αποδοχές και τα κάθε είδους γενικά ή ειδικά επιδόματα σε προσωποπαγείς θέσεις της ίδιας ή παρεμφερούς ειδικότητας. Οι θέσεις αυτές που συνιστώνται αυτοδίκαια με την απόφαση μεταφοράς και καταργούνται με την καθ’ οιονδήποτε τρόπο αποχώρηση του μεταφερθέντος προσωπικού, αντιστοιχούν στις κατηγορίες και στις ειδικότητες που προβλέπονται στον Οργανισμό της Υπηρεσίας Πολιτικής Αεροπορίας, με βάση τα προσόντα των υπαλλήλων, όπως αυτά προκύπτουν από το προσωπικά τους μητρώα το οποία θα περιέλθουν στην ΥΠΑ, Δ/νση Δ9, μαζί με τις σχετικές βεβαιώσεις αποδοχών. Σε περίπτωση που στον Οργανισμό της ΥΠΑ δεν προβλέπεται ειδικότητα αντίστοιχη με το τυπικά τους προσόντα, η μεταφορά γίνεται σε παρεμφερή ειδικότητα. Ο χρόνος υπηρεσίας των υπαλλήλων που μεταφέρονται λογίζεται ως χρόνος πραγματικής υπηρεσίας με σχέση εργασίας ιδιωτικού δίκαιου στη νέα τους υπηρεσία. 38.Κ.α.124 Υπηρεσία Πολιτικής Αεροπορίας 74 4.Εκ του μεταφερομένου προσωπικού οι με σύμβαση έμμισθης εντολής 2 δικηγόροι μεταφέρονται στην ΥΠΑ με την αυτή σχέση έμμισθης εντολής σε προσωποπαγείς θέσεις νομικών συνεργατών που συνιστώνται αυτοδίκαια με την απόφαση μεταφοράς. 5.Μέχρις ότου εκδοθούν οι πράξεις τοποθετήσεων το αναγκαίο προσωπικό για την παρακολούθηση της σύμβασης ανάπτυξης του Αεροδρομίου των Σπάτων τελεί στην διάθεση του Διοικητή της ΥΠΑ. Εκ του ως άνω μεταφερομένου προσωπικού, αριθμός εκ των μεταφερομένων κατ’ ανώτατο όριο 12 υπαλλήλων, κρινόμενος αναγκαίος για τη διενέργεια και ολοκλήρωση της εκκαθάρισης της Α.Ε. Αερολιμήν Αθηνών, θα παρέχει τις υπηρεσίες του στην υπό εκκαθάριση εταιρεία. 6.Η δαπάνη που θα προκληθεί από την μεταφορά στην ΥΠΑ του προσωπικού της Α.Ε. Αερολιμήν Αθηνών, υπολογίζεται σε 460.000.000 δρχ. περίπου για το τρέχον οικονομικό έτος, και σε 644.000.000 δρχ. περίπου για κάθε επόμενο οικονομικό έτος, θα καλυφθεί δε από τις πιστώσεις προϋπολογισμού ΥΠΑ, ειδικού φορέα 39/120 και ΚΑ 0311, ο οποίος για το σκοπό αυτό θα ενισχυθεί με μεταφορά πιστώσεων μέσω του Γενικού Λογιστηρίου του Κράτους. 7.Οι συνολικές μηνιαίες καθαρές απολαβές των μεταφερομένων υπαλλήλων διέπονται από τις διατάξεις "περί ανωτάτου ορίου αποδοχών" του άρθρ. 4 του Νόμ. 2303/95. 